recursal/SuperWikiNEXT-32B huggingface dataset:
Filiae Ægir et Rán cervisiam praeparant
**Bara** seu **Drafna** (*Bára, Dröfn*) in mythologia Nordica fuit una e filiabus novem dei marini Ægir et uxoris eius Rán secundum indicem nominum in libro *Edda* oratione soluta scripto relatum; sorores igitur habuit Himinglæva, Blodughadda, Bylgia, Duva, Hevringa, Hranna, Kolga, Uda. Hae omnes undas maris figurant. Nomen *Bára* "unda" significat, et in carmine Thorleiki pulchri celebratur:

Mare fremit, unda [*Bára*] vero albam
spumam in rubrum malum
ingerit, quomodo bisons phalangae
pineo rostro inaurato hiat.
Nomen *Dröfn*, scilicet "unda ad oram fervens", cum appellatione sinus *Drammensfjorden* Norvegiae nectitur et in carmine Ormi celebratur:

Diligentissima vasis cerevisiarii
inspectrix nullas non exercet
virtutes, vitia vero aversatur Nympha
flammae marinae [*drafnar ... Lofn*], amicitiae servans.

Notae
-----

1. ↑  Snorri Sturluson, *Edda* "Skaldskaparmal" 25, 61, 75
2. 1 2  Snorri Sturluson, *Edda* "Skaldskaparmal" 61 liber apud books.google.fr

  

 De hac re nexus intervici usque adhuc absunt. Adde, si reppereris.
Wikidata Baracaldo
Res apud Vicidata repertae:Baracaldo: insigneBaracaldo: insigne
*Civitas*: Hispania  
*Locus*: 43°17′50″N 2°59′30″W  
*Numerus incolarum*: 100 535  
*Zona horaria*: UTC+1  
Situs interretialis  
*Nomen officiale*: Barakaldo
**Gestio**

*Procuratio superior*: Biscaia  

**Geographia**

*Superficies*: 29.39 chiliometrum quadratum  
*Territoria finitima*: Bilbaum, Alonsótegui, Güeñes, Galdames, Valle de Trápaga, Sestao, Erandio  

**Coniunctiones urbium**

*Urbes gemellae*: Portoviejo, Torredelcampo, Laayoune, Diez de Octubre  

**Tabula aut despectus**

Baracaldo: situsBaracaldo: situs
**Baracaldo** (Hispanice: *Baracaldo*, sed publice et Vasconice: *Barakaldo*) est municipium et urbs Biscaiae in Vasconia (Hispania). Ibi sunt 99.321 incolarum. Locatum est Baracaldo in ripa meridionali Nervii, prope Bilbaum. Conditum est Baracaldo saeculo XI, ut villa dominorum Biscaiae.

Nexus interni
-------------

* Portus Gallorum
* Club Balonmano Barakaldo

Notae
-----

1. ↑  Á. Líbano Zumalacárregi: *Toponimia Medieval en el País Vasco*, Euskaltzaindia, Bilbao 1999, sub verbo *Baracaldo*; Situs interretalis

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Baracaldonem** spectant. |
Wikidata Barbara Bas
Res apud Vicidata repertae:Barbara Bas: imagoBarbara Bas: imago
*Nativitas*: 3 Maii 1968; Walsum  
*Patria*: Germania  

**Officium**

*Officium*: legatus Dietae Foederalis Germaniae, legatus Dietae Foederalis Germaniae, legatus Dietae Foederalis Germaniae, legatus Dietae Foederalis Germaniae, President of the Bundestag  
*Munus*: politicus  

**Consociatio**

*Factio*: Factio socialis democratica Germaniae  

**Familia**

*Coniunx*: no value  

**Memoria**

*Laurae*: Order of Prince Yaroslav the Wise, 2nd class, Magna Crux Ordinis Isabellae Catholicae  

**Barbara** (Theod. *Bärbel*) **Bas** (nata die 3 Maii 1968 Thuiscoburgi) est rerum politicarum perita Germanica factionis SPD.

Iuventus et munus
-----------------

Bas, postquam tirocinium scribarum fecit, pro societate communali Thuiscoburgi et pro collegiis opificum operam dedit.

Cursus honorum
--------------

Bas, quae ab anno 1988 sodalis Factionis Socialis Democraticae est, annis 1994 - 2002 legata ad consilium urbis Thuiscoburgi fuit. Anno 2009 primum legata ad Dietam Foederalem Germaniae et deinde mense Octobri anni 2021 praeses illius electa est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Barbaram Bas** spectant. |

* Curriculum vitae apud paginam Dietae Foederalis Germaniae
* Pagina personalis
Naria ab occidente visa
*Vide etiam paginam discretivam:* Naria (discretiva)

**Naria** (Estonice *Naissar*) vel **Terra Feminarum** est insula sinus Finnici Estonica, prope ad Castra Danorum sita. Area insulae 18,6 chm2 est (Estoniae insula sexta a maxima), incolas 35 nunc habet. Silva insulam operit et a Medio aevo silva Nariae ad aedificandum et naves construendum idonea nota est. 

Vicus Nariae (a Iulio Klever(ru) anno 1881 pictus)

De nomine
---------

Secundum fabulam Estonicam insula e mari olim emersa est cum femina incola; unde nomen Estonicum *Naissaar* "insulam muliebrem" significat. In *Gestis Hammaburgensis ecclesiae pontificum* Adami Bremensis quater quaedam *Terra feminarum* memoratur, quam Amazones boreales incolebant, quae Anundum filium Emundi regis Sueciae necaverunt; prope ad insulam Estlandiam Magnam terra ab Adamo memorata sita erat. Fama ad Adamo referta aliquo modo cum insula Estonica eodem nomine ligata esse videtur.

Saxum *Lehtmetsa* in Naria

Historia
--------

Insula Danica et Suecica et Russica erat; Suedorum colonia usque ad annum 1940 Nariam incolebat. Pharus anno 1788 primo constructus est, postea munimenta varia Nariae aedificabantur. A die 17 Decembrus anni 1917 usque ad 26 Februarii 1918 Res publica Sovietica Nariae(ru) in insula exsistebat. Ab anno 1918 Estonica.

Notae
-----

1. ↑  Lucae Aurigarii *Speculum nauticum super nauigatione maris occidentalis*, Lugduni Batavorum 1586, p. 24.
2. ↑  Hoc nomen Estonicum significat, vide infra de Adamo Bremensi.
3. ↑  III 15, IV 14, 17, 19.

Nexus externi
-------------

|  |  |
| --- | --- |
|  | **Situs geographici et historici:** *Locus*: 59°34′0″N 24°31′0″E • *OpenStreetMap* • *GeoNames* |

* De Naria **(Estonice)**
*Vide etiam paginam fere homonymam:* Consilium Europaeum

Logotypum Consilii Europae.
Territorium Consilii Europae
**Consilium Europae** (Anglice: *Council of Europe*, Francogallice: *Conseil de l'Europe*) est consociatio gentium Europae die 5 Maii 1949 fundata, cuius hodie 46 civitates participes sunt. Consilii sedes est Argentorati. Eius linguae officiales sunt Anglica et Francogallica, sed etiam aliis linguis utitur, e.g. in situ interretiali suo linguis Italiana, Russica et Theodisca.

Propositum Consilii Europae est "concordia in varietate" Europae per democratiam, regnum legis, respectum iurum humanorum et iurum minoritatis in spiritu tolerantiae et pacis. Ad iura humana promovenda Tribunal Europaeum a iuribus humanis habet secundum Conventionem Europaeam ad iura hominis defendenda.

Die 25 Februarii 2022, statum legatus Russiae ut poena ex invasione in Ucrainam abrogavit, et die 16 Martii 2022, totum stutum Russiae exclusum est.

Notae
-----

1. ↑  "Consilium Europae": Ioannes Paulus Bauer, "De iuribus fundamentalibus Europaeis" apud *Saarbrücker Bibliothek*
2. ↑  Ante exclusionem Russiae anno 2022, 47 civitates erant.
3. ↑  The Russian Federation is excluded from the Council of Europe

Nexus interni
-------------

### Res ad Consilium Europae spectantes


|  |  |
| --- | --- |
|  | **Vicimedia Communia** plura habent quae ad **Consilium Europae** spectant. |

* Charta Socialis Europaea
* Commissio Europaea contra Rassismum et Intolerantiam
* Conventio Consilii Europae de liberis ab usurpatione et abusu sexuali protegendis
* Conventus Parlamenti Consilii Europae
* Curator Consilii Europae iuribus humanis tuendis
* Pactio de cybercriminalitate

### Instituta Unionis Europaeae (quae differt a Consilio Europae)

* Consilium Europaeum
* Consilium Unionis Europaeae

### Aliae res

* Organizatio securitati cooperationique in Europa favendis
* Bibliotheca Europaea
* Civitas in legibus posita
* Hymnus Europae
* Internationalis iurum humanorum lex
* Organizatio Securitati Cooperationique in Europa favendis

  

Secretarii generales Consilii Europae

|  |  |
| --- | --- |
|  |  |
| Iacobus Camille Paris 1949 • Leo Marchal 1953 • Ludovicus Benvenuti 1957 • Petrus Smithers 1964 • Lujo Tončić-Sorinj 1969 • Georgius Kahn-Ackermann 1974 • Franciscus Karasek 1979 • Marcellinus Oreja Aguirre 1984 • Catharina Lalumière 1989 • Daniel Tarschys 1994 • Gualterus Schwimmer 1999 • Terentius Davis 2004 • Thorbjørn Jagland 2009 • Maria Pejčinović Burić 2019
*Opus geopoliticum • Consilium Europae* |
|  |


Integratio Europaea

Benelux · Civitas Unita · Consilium Europae · Consilium terrarum septentrionalium · Conventus Balticus · Consociatio Europaea liberi commercii · Grex Vissegradensis · GUAM · Organizatio Cooperationis Oeconomicae Ponti Euxini · Pactio liberi commercii Europae centralis · Spatium oeconomicum Europaeum · Spatium peregrinationis commune · Unio Europaea · Unio telonialis Unionis Europaeae · Zona euronis · Zona Schengensis
**Tiberius Claudius Narcissus** (natus saeculo primo; supplicio affectus mense Octobri anno 54) libertus potens et minister ab epistulis Claudii erat.

Vita
----

Narcissus familiaris Messalinae, uxoris Claudii, erat et apud imperatorem magnam auctoritatem ita sibi paravit. Anno 42 Claudius Messalina et Narcisso excitantibus Gaium Appium Iunium Silanum senatorem sine iudicio necari iussit. Eodem anno et usurpationem Lucii Arruntii Camilli Scriboniani cum aliis suppressit. Super ordinem suam elatus etiam res militares ordinavit: Vespasiano legato legionem tribuisse dicitur.. Anno 43 legionum in Britanniam iter facientium seditionem placabat Anno 48 Claudium permovit, ut in uxorem Messalinam atque amatorem Gaium Silium ageret, qui imperatorem deponere in animo habuerunt. Qua re ab imperatore insignibus quaestoriis ornatus est. Anno 49 Narcissus Claudio Lolliam Paulinam uxorem novam proposuit, sed Claudius Agrippinam elegit. Qua de causa Narcissus, mortuo Claudio, in carcerem iactus atque necatus est.

Notae
-----

1. ↑  Confer autem CIL XV 7500. Hic *Narcissus libertus Claudii* nominabatur.
2. ↑  Cornelius Tacitus, *Annales* XI 29, 1; Suetonius, *Divus Claudius* 37,2; Cassius Dio LX 14
3. ↑  Cassius Dio LX 15–16
4. ↑  Suetonius, *Divus Vespasianus* 4,1
5. ↑  Cassius Dio LX 19,3–4
6. ↑  Cornelius Tacitus, *Annales* XI 29–38; Cassius Dio LX 31
7. ↑  Cornelius Tacitus, *Annales* XIII 1,3; Cassius Dio LX 34.

Bibliographia
-------------

* Werner Eck, "Narcissus [1]" in *Der Neue Pauly* vol. 8 (Stutgardiae: Metzler, 2000. ISBN 3-476-01478-9) col. 710–711.

Nexus externi
-------------

* Encyclopaedia Britannica s.v. Narcissus
Wikidata Tangermundum
Res apud Vicidata repertae:Tangermundum: insigneTangermundum: insigne
*Civitas*: Germania  
*Locus*: 52°32′27″N 11°58′8″E  
*Numerus incolarum*: 10 350  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Stendal District  

**Geographia**

*Superficies*: 89.88 chiliometrum quadratum  

**Coniunctiones urbium**

*Urbes gemellae*: Lich, Minda, Wissembourg  

**Tabula aut despectus**

Tangermundum: situsTangermundum: situs
Moenia
**Tangermundum** (Theodisce *Tangermünde*) est veteris seu Antiquae Marchiae urbs, ad Albim sita.

"Civitas Tongeremuthi" primum a chronographo Thietmaro, episcopo Merseburgensi, commemoratur, quia ibi amnis Tanger in Albim fluit (*mündet*).

Coniunctiones communium
-----------------------

* Vissemburgum vexillum Franciae Francia;
* Minda Vexillum Germaniae Germania ab anno 1990;
* *Lich* Vexillum Germaniae Germania;
* Tabernulae Vexillum Italiae Italia

Notae
-----

1. ↑  DYNASTIA SEPTIMA. Ex SOLIS AUSTRIACIS. XLI IMPER. GERM. ALBERTUS II.
Basiliense ius farinosum promptus venditur cibus, quem tabernae alimentorum per ipsum carnelevarii tempus evulgant. Pone marsupia iure impleta vides capsula, quae placentulas carnelevarias (idiomate Basiliensi: *Fasnachtskiechli*) continent. Haec quoque ad cibos carnelevarii Basilienses pertinent.
**Ius farinosum Basiliense** (Theodisce *Basler Mehlsuppe*) est ferculum translaticium urbis Basileae. Id enim cum quovis anni tempore edi libeat, a saeculo undevicensimo exeunte ad fercula ipsa carnelevarii pertinuit.

Apparatus
---------

Ius ratione simplicissima fit e farina tritica, butyro, et clara sorbitione carnaria vel olitoria; sunt qui meram aquam pro sorbitione addant. Farina, ut saporem capiat, cum butyro torretur, priusquam sorbitio infunditur. Liquor aliquot horas in ius decoquitur, quod ad libidinem conditur, exempli gratia sale, careo, nuce muscata, vino rubro, lacte, denique caseo confricato (ex Valle Emmae aut Pago Grueriae) vel circulis ceparum tostarum. Calidum apponitur.

Traditio
--------

Per triduum carnelevarii Basiliensis mos est huius iuris comedendi. Calefacit et ientaculum est translaticium imprimis frequentantibus *ictum matutinum* (idiomate Basiliensi *Morgestraich*), quod dicitur initium multo mane carnelevarium. Ita valet ferculum proprium Basiliense, ut quae ius farinum non coquerent, puellis olim Basiliensibus nubere non licuisse narrent; sed fabulantur si minus iocantur. Nam cibus quam maxime simplex necnon vilis est.

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.

Bibliographia
-------------

* Dieter Blum, Dominik Wunderlin, Urs Ramseyer, *Basler Fasnacht: Menschen hinter Masken,* Basileae 1998, ISBN 3-907060-02-4. **(Germanice)**
* Peter Habicht, *Pfyffe ruesse schränze. Eine Einführung in die Basler Fasnacht,* Basileae 2004. ISBN 978-3-905252-09-5 **(Germanice)** (exsistit versio Anglica)
* Paul Koelner, *Die Basler Fasnacht,* Basileae 1913. **(Germanice)**

Nexus externi
-------------

* De iure farinoso Basiliensi **(Germanice)**
* De iure farinoso Basiliensi iterum **(Germanice)**
*Macropodus opercularis*

---

**Animalia** — Chordata

Subdivisio : *Vide commentarium.*   
Classis : Actinopterygii   
Ordo : Anabantiformes   
Subordo : Anabantoidei   
Familia : Osphronemidae   
Subfamilia : Macropodusinae   
Hoedeman, 1948  
   

**Macropodusinae** sunt subfamilia piscium aquae dulcis et familiae Osphronemidarum ordinis Anabantiformium, quae insigniter genera *Macropodum,* *Bettam,* et *Parosphromenum* comprehendit. Qui pisces, omnium huius familiae specierum similes, aerem spirant et circumiecta habitant quae, oxygenio carentia, aliis piscibus infensa sunt; species autem generis *Parosphromerni* flumina aquae nigrae oxygenio bene praedita sed mollissima et acidica habitant. Macropodusinae in Asia, a Pacistania Indiaque ad Archipelagum Malaicum et ad septentriines et orientem ad Coream endemicae sunt. Multae huius subfamiliae species late in aquariis curantur, quarum clarissima est *Betta splendens.* (Animal domesticum hybrida videtur.) Plurimae ex speciebus *Bettarum* ova in oribus marium curant; aliae, sicut plurimae osphronemidae, nidos in bullis faciunt.

Haec subfamilia primum Macropodinae appellabatur, sed hoc nomen erat homonymum iunius Macropodidarum, familiae mammalium; unde nomen in *Macropodusinae* per *Opinion 2050* a Mandato Internationali de Nominibus Zoologicis sanctum commutatum est.

Genera
------

Sex genera in hanc subfamiliam digeruntur. *Betta* multo est maximum genus, cui sunt plus quam septuaginta species, plus quam reliquia subfamiliae una enumerata et facile maximum genus osphronemidarum. *Parosphromenus,* saltem viginti species comprehendens, est genus osphronemidarum secundum a maximo.

* *Betta* Bleeker 1849
* *Macropodus* Lacepède, 1801
* *Malpulutta* Deraniyagala, 1937
* *Parosphromenus* Bleeker, 1877
* *Pseudosphromenus* Bleeker, 1879
* *Trichopsis* Canestrini, 1860

Pinacothecc
-----------

* Betta albimarginata*Betta albimarginata*
* Betta splendens*Betta splendens*
* Macropodus erythropterus*Macropodus erythropterus*
* Macropodus opercularis*Macropodus opercularis*

Notae
-----

1. 1 2  Van der Laan, R.; Eschmeyer, W. N.; Fricke, R. (11 November 2014). "Family-group names of Recent fishes". *Zootaxa Monograph* **3882**: 129 .
2. ↑  J. S. Nelson; T. C. Grande; M. V. H. Wilson (2016). *Fishes of the World* (5th ed.). Wiley. pp. 392. ISBN 978-1-118-34233-6 .
-2 *Latinitas huius rei dubia est. Corrige si potes. Vide {{latinitas}}.*

Wikidata Tampa
Res apud Vicidata repertae:Tampa: insigneTampa: insigne
*Civitas*: Civitates Foederatae Americae  
*Locus*: 27°56′51″N 82°27′31″W  
*Numerus incolarum*: 384 959  
*Zona horaria*: UTC-5  
Situs interretialis  
*Nomen officiale*: Tampa
**Gestio**

*Praefectus*: Jane Castor  
*Procuratio superior*: Hillsborough Comitatus  

**Geographia**

*Superficies*: 453.805005 chiliometrum quadratum, 453.855716 chiliometrum quadratum  

**Coniunctiones urbium**

*Urbes gemellae*: Franciscopolis, Agrigentum, Granada, Vera Crux, Barranquilla, Ovetum, Smyrna, Corduba, Azotus  

**Tabula aut despectus**

Tampa: situsTampa: situs
Media urbs.
**Tampa** est urbs in occidentali Floridae litore in Civitatibus Foederatibus, iuxta Sinum Tampae sita. Magnus portus naturalis in Sinu Mexici est, maximum portum maritimum in Florida continens. Urbs tertia a maxima in Florida numeratur, maxima in Area Sinus Tampae, et sedes Hillsborough Comitatus est.

Occidum? militare primo fuit, post Castellum Brooke conditum. Tampa anno 1887 rite adiunctus est.? Industria bacillorum nicotinorum,? a Vincentio Martino Ybor allata, atque industria peregrinationis, a Henrico Planto amplificata, primum urbis incrementum coeperunt. Hodie industriae, peregrinationis, pecuniariae,? sanitatis, maritimaeque? oeconomiam impellunt.? Castra Classis Aeriae MacDill, quae sedes Praesidii Asiae Occidentalis Civitatum Foederatarum? et Praesidii Virium Praecipuarum Civitatum Foederatarum est, Tampa aptat.?

Tres turmae maioris ludorum foederis pro Tampa contendunt: Tampa Bay Buccaneers ('Praedones Sinus Tampae') Foederis Pediludi Nationali, Tampa Bay Lightning ('Fulmen Sinus Tampae') Foederis Alsulegiae Glacialis Nationali, et Tampa Bay Rays ('Radii Sinus Tampae') Basipilae Maiorum Foederum. Praedones duas palmas (Super Bowl XXXVII anno 2002 et LV anno 2020) vicerunt. Fulmen tertias palmas (annis 2004, 2020, 2021) vicerunt. Palmarum a Praedonibus et Fulmine annis 2020 et 2021 captarum causa, nomen "Champa Bay" (fere 'Sinus Campioampa', portmanteau vocabulorum *campionatus* et *Tampa*) urbi a diurnariis per ludibrium datum est.

Nexus externi
-------------

|  |  |
| --- | --- |
|  | **Situs geographici et historici:** *Locus*: 27°56′51″N 82°27′31″W • *OpenStreetMap* • *GeoNames* • Thesaurus Getty • *Facebook Places* • Store norske Lexikon • "292005, 2405568" apud *USGS* • Большая российская энциклопедия |
*Vide etiam paginam discretivam:* Narcissus (discretiva)



*Narcissus poeticus*

---

**Plantae** — Angiospermae

Monocotyledones   
Ordo : Asparagales   
Familia : Amaryllidaceae   
Genus : *Narcissus*   
Species : *N. poeticus*   
*Narcissus poeticus*   
L.  

***Narcissus poeticus*** (binomen a Linnaeo anno 1753 statutum) est species plantarum florentium et familiae Amaryllidacearum et generitypus generis *Narcissi*; in sectione "Narcissi" eius generis conlocanda est. Haec species iuxta oras maritimas Mediterraneas crescit. Hodie per omnem orbem terrarum in hortis ob flores colitur, in Nederlandia et Francia etiam ob aroma in unguentis usitatum. Flores sunt candidi, paracorollá speciosá aureá. Antiquis Latine et Graece nomine **narcissus** **νάρκισσος** haec species cognita erat: nam celeberrimam fabulam mythologicam de origine eius floris excogitaverunt, unde cognomen *poeticus* duxit.

*Narcissus poeticus* in Slovenia floret.

Bibliographia
-------------

* John W. Blanchard, *Narcissus. A guide to wild daffodils*. Woking: Alpine Garden Society, 1990. ISBN 0-900048-53-0.

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Narcissum poeticum*** spectant. |

|  |  |
| --- | --- |
|  | Vide **"Narcissus poeticus"** apud **Vicispecies**. |

|  |  |
| --- | --- |
|  | **Situs scientifici:** Tropicos • Tela Botanica • GRIN • ITIS • Plant List • NCBI • Biodiversity • Encyclopedia of Life • Plant Name Index • IUCN Red List • "Narcissus poeticus" apud *Plants for a Future* • INPN France • Flora of North America • USDA Plants Database |
Wikidata Sarnonicum
Res apud Vicidata repertae:
*Civitas*: Italia  
*Locus*: 46°25′7″N 11°8′27″E  
*Numerus incolarum*: 778  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Libera Provincia Tridentina  

**Geographia**

*Superficies*: 12.19 chiliometrum quadratum  
*Territoria finitima*: Caldarium, Cavarenum, Amblum, Novella (Italia), Romenum, Ronzonum, Eppianum, Ruffredum, Burgus Anauniae, Fundum  

**Tabula aut despectus**

Sarnonicum: situsSarnonicum: situs
Sarnonicum
**Sarnonicum** (-i, *n.*) (Italiane: *Sarnonico*; Anaunice: *Sarnoneć*) est oppidum Italiae et municipium, in Regione Tridentino-Alta Athesia/Tirole Meridionali et in Provincia Libera Tridentina (*Tridentinum*) situm. Incolae *Sarnonicenses* appellantur

Municipium pertinet ad Communitatem Anauniam (*Anaunia Summa*).

Insigne
-------

* Municipium Italiae*Municipium Italiae*

Geographia
----------

* Anaunia seu Vallis Anaunia

Nexus interni
-------------

* Tridentinum-Alta Athesia/Tirolis Meridionalis (*regio*)
* Provincia Libera Tridentina seu Tridentinum (*provincia* ac *terra*)
* Communitas Anaunia (*communitas vallis*),
* Tridentum (*urbs*),
* Municipium Italiae.

Notae
-----

1. ↑  Clerus et Diocesis Tridentina exeunte anno 1826
2. ↑  Nomi d'Italia - AAVV, De Agostini
3. ↑  Tovazzi Giangrisostomo OFM - NOTITIA ECCLESIARUM TRIDENTINAE CIVITATIS AC DIOECESIS

Nexus externi
-------------

* Pagina officialis


|  |  |
| --- | --- |
|  | **Vicimedia Communia** plura habent quae ad **Sarnonicum** spectant. |
Kara Boghaz Gol in photographemate spatiali anni 1995
**Kara Boghaz Gol**, olim **Sinus Amarus** (Turcomannice *Garabogazköl*, Chirgisice Кара-Богаз-Гол; nomen *Sinus freti nigri* significat) est sinus vel lacuna maxima Caspii maris, in litore eius orientali, linguis terrae longissimis a mari separata. Nunc in Turcomannia situs est. 

Lacuna supersalsa est, quae salinitate mare Caspium multo antecellit; nam per fretum tenuissimum, linguam terrae perrumpens, idem nomen habens, aqua maris rapido fluxu in lacunam fugit, ubi exsiccatur. Interdum ut flumen sui generis marinum unicum fretum Kara Boghaz Gol describitur; nonnumquam aequore lacunae humiliore etiam aquae cadentes marinae ibi observabantur. Cum annis sexagesimis et septuagesimis saeculi XX aequor maris Caspii caderet, Kara Boghaz Gol fretum anno 1980 mole opertus est et ad annum 1984 lacuna tota exsiccata est; loca salsa vasta aream eius occupaverunt. Aequor maris Caspii interea elevabatur, et in mole primo foramina facta sunt, anno autem 1992 moles explosa est et ad annum 1995 Kara Boghaz Gol sinus restitutus est. 

Kara Bogaz Gol fretum; molis reliquiae haud longe ab introitu e mari videri possunt
Liber Constantini Paustovskij de Kara Boghaz Gol anno 1932 editus est.

Mirabilite, minerali salem Glauberi continente, aqua lacunae abundat.

Notae
-----

1. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Кара-Богаз-Гол*.
2. ↑  Ibidem.

Nexus externi
-------------

|  |  |
| --- | --- |
|  | **Situs geographici et historici:** *Locus*: 41°21′7″N 53°35′43″E • Большая российская энциклопедия • Encyclopædia Britannica |
Bindersleben, Fanum Sancti Lucae, ubi pater Iacobi organistae munere fungebatur et Iacobus ipse in musicis erudiebatur.
**Iacobus Adlung** (etiam: *Adelung, Aldung*; natus die 14 Ianuarii 1699 Bindersleben apud Erfordiam, mortuus die 5 Iulii 1762 Erfordiae) musicographus, magister et cantor ecclesiasticus Germanicus fuit. Anno 1732 in matrimonium duxit Beatam Elisabeth Ritter, burgimagistri cuiusdam (Groß-Wanzleben apud Magdeburgum) filiam.

Vita
----

Filius organistae et ludimagistri domi musicae studebat antequam Ienae philologiam et theologiam amplecteretur. Magistratu accepto Erfordiam revenit ubi anno 1727 in Ecclesia Dominicanorum domino Ioanni Henrico Buttstett successit.

Ipse clavichordia conficere sciebat. Anno 1736 autem flammis omnia eius consumpta est. Neque organi cantum deposuit, cum anno 1741 professor in Gymnasio Senatorio Erfordiensi factus est. Insuper cursibus dandis in Universitatem Hieranam vocatus est. Inter discipulos sedulos fuit Georgius Petrus Weimar.

Anno 1755 cooptatus est in Academiam Scientiarum Utilium.

Gravitudo
---------

Scripta eius maximi momenti sunt in historia musicae temporis Bachiani exploranda. Insuper ea encyclopaedia quam anno 1726 pepigerat cum titulo *Musica mechanica organoedi* multa scitu digna de instrumentis construendis tradit. Adlung compositiones plurimas pro organis paravit atque fecit.

Opera
-----

* *Anleitung zu der musikalischen Gelahrtheit.* Erfordiae 1758; Lipsiae 1783 (reimpressio Cassellae 1953)
* *Musikalisches Siebengestirn, das ist, sieben zur edlen Tonkunst gehörige Fragen.* Berolini 1768
* *Musica Mechanica Organoedi. Das ist: Gründlicher Unterricht von der Struktur, Gebrauch und Erhaltung, etc. der Orgeln, Clavicymbel, Clavichordien und anderer Instrumente, in so fern einem Organisten von solchen Sachen etwas zu wissen nöthig ist.* Duabus in partibus, Berolini 1768 (anastatica reimpressio Cassellae 1931)

Bibliographia
-------------

* Johann Adam Hiller: *Lebensbeschreibungen berühmter Musikgelehrten.* Lipsiae 1784 (iterum Lipsiae 1979)
Certamen caraticum.
***Karate*** (Iaponice 空手, pronuntiatur omnibus syllabis breviter, "manum vacuam" significans) vel **luctatio caratica** vel **oppugnatio inermis Iaponica** est ars pugnandi in Iaponiae insula *Ocinava* inventa, in qua pugnantes omnibus corporis membris sicut armis utuntur: cruribus, manibus, digitis, capite et ceteris.

Ankō Itosu (糸州安恒　1831 - 1915) in lingua Iaponica, Ichiji Anko in lingua Ocinavae, a multis habetur pater *karate* nostrae aetatis. Gichin Funakoshi qui auctor generis karate est quod "Shotokan" (松濤館) appellatur artem karaticam in insula principali Iaponiae ex Ocinava dilatavit et anno 1922 in urbe Tokio divulgavit.

Etymologia
----------

Ankō Itosu Iaponice, vel Ichiji Ankō in lingua ipsius Okinavae, a multis habetur pater *karate* huius aetatis qui hac in imagine anno 1909 aut 1910 monstratur.
*Karate* principio in scriptura Iaponica *kanji* tamquam "manus Sinica" scribebatur (唐手, verbatim "manus Domus Tang"). Quod nomen postea in significationem homophonicam "manus vacuae" (空手) mutatum est. Usum verbi *karate* notis 唐手 positis in scriptis Ankō Itosu primum inveniri inter multos constat.

Modi exercitandi
----------------

Luctationis caraticae studiosi tribus variis exercitationis modis utuntur:

* Kihon (基本) significat "fundamentum". Qui *Kihon* agit, identidem exercitationes iterat artemque suam auget.
* Kata (型 vel 形) "forma" est modus exercendi in quo motus praescripti nullo adversario praesente percurruntur.
* Kumite (組手) est pugna cum adversario quae certaminis aut exercitationis causa fit.

Cultura popularis
-----------------

Artes martiales in cinematographia varie et libenter monstrantur, sed *karate* non item. Multo magis adhibentur artes Sinenses, quae ex Sina propagantur. Attamen in pellicularum serie titulo *The Karate Kid* ars karatica spectari potest, cuius prima pars *The Karate Kid* anno 1984 in medium prolata est. Deinde secutae sunt quattuor aliae quarum novissima anni 2010 versio refecta primae partis est. Accedit ludus cartibuli ad *NES* aptus, in quo primae duae partes solute tractantur: *The Karate Kid, 1987. Quin etiam series televisifica animata invenitur eodem nomine* The Karate Kid*, anno 1989 facta, quae primas tres partes tractat.*

Nexus externi
-------------


|  |  |
| --- | --- |
|  | **Vicimedia Communia** plura habent quae ad **karate** spectant. |

Notae
-----

1. ↑  Tuomo Pekkanen & Reijo Pitkäranta, *Lexicon hodiernae Latinitatis Finno-Latino-Finnicum*, 2006.
2. ↑  "Latinitas Vaticana" .
3. ↑  Ebbe Vilborg. *Norstedts svensk-latinska ordbok*. Editio secunda anni 2009.

Nexus interni
-------------

* Gichin Funakoshi
|  |
| --- |
| Vexillum generale cardinalisIacobus AntonelliCardinalis Ecclesiae Catholicae Romanae |
|  |
| Secretarius Status |
| titulusS. Agathae in Urbe postea S. Mariae in Via Lata |
| **Natus** | 2 Aprilis 1806

 |
| **Cardinalis promulgatus** | 11 Iunii 1847 |
| **a papa** | Pio IX |
| **Mortuus** | 6 Novembris 1876 |

**Iacobus Antonelli** (natus die 2 Aprilis 1806 in Sonnino; Romae die 6 Novembris 1876 mortuus) fuit cardinalis Italicus et bis, papa Pio IX regnante, Secretarius Status anno 1848 et post breve intervallum inter Rerum Eversiones anni 1848 ab hoc anno usque ad mortem.

Vita
----

Familia paupere natus, Romae in seminario sacerdotali alumnus factus est. Diaconatu accepto, papa Gregorius XVI istum virum peritum atque diligentem sibi adiungit, ut in servitio diplomatico ageret. Inde praelatus nominatus est antequam assessor in tribunali supremo et legatus Orvieti, Viterbii, Maceratae fieret. Anno 1841 autem secretarius inferior rerum internarum creatus est, anno 1844 minister fiscalis vicarius, anno 1845 aerarii caput. Cum pontifex maximus Pius IX in vestigiis Sancti Petri successisset, momentum eius valde crevit. Namque reformationibus politicis Pianis inflammatus est; die 6 Decembris 1847 cardinalis dignitatem nactus, consilio rectionis particeps factus est. Die 10 Martii 1848, clerici laicique vocati sunt, ut convenirent in congressu, cui Antonelli praefuit. Cum papa die 14 Martii constitutionem proclamaret, Antonelli nationalismo indulsisse videtur, quippe qui copias papales ad fines septentrionales misit. Inde exercitus Langobardiam invasit, ut Pedemontanis iuvandis.

Antonelli dimissionem petere debuit post allocutionem papae, qui die 29 Aprili bellum contra Imperium Austriacum minimi aestimavit. De rebus a papa gestis meditans subito notiones nationales deposuit, vetustae politicae fautoribus annuens. Antonelli suadente, papa die 25 Novembris 1848 Caietam fugit, cum Peregrinus Rossi primus minister trucidatus esset. Quo Antonelli papam secutus, minister rerum externarum institutus est. Cum Franci potestatem papae restituissent, Antonelli gubernio imperavit, administrationem restituit, inimicos persecutus est, biocolytas ubique posuit. Reformationum monitiones Europaeas recusavit, neque ullum Italicis nationaliter cogitantibus traditurus. Gubernium eius despoliationes omnes passive perpessum est. Annis ultimis, momentum eius ante Pium descrescebat. Opes multas, quas reliquit, litem inter filiam et baronissam Lambertini et familiares eius genuit.

Nexus externi
-------------

* Biographia Sanctae Romane Ecclesiae cardinales - dictionarium biographicum **(Anglice)**
* "Curriculum vitae" e *The Hierarchy of the Catholic Church* (situs a Davide M. Cheney elaboratus) **(Anglice)**
* Imago Iacobi Antonelli
Wikidata Shirley Ayorkor Botchway
Res apud Vicidata repertae:Shirley Ayorkor Botchway: imagoShirley Ayorkor Botchway: imago
*Nativitas*: 8 Februarii 1963; Accara Magna  
*Patria*: Gana  

**Officium**

*Officium*: Minister for Foreign Affairs, Member of the 7th Parliament of the 4th Republic of Ghana, Member of the 6th Parliament of the 4th Republic of Ghana, Member of the 5th Parliament of the 4th Republic of Ghana, Member of the 4th Parliament of the 4th Republic of Ghana  
*Munus*: politicus, office administrator, director, international forum participant  

**Consociatio**

*Factio*: New Patriotic Party  
*Religio*: Religio Christiana
**Shirley Ayorkor Botchway** (Accrae nata die 8 Februarii 1963) est politica Ganae.

Shirley Botchway alumna est universitatis Westmonasteriensis in Anglia, ubi arti communicationis publicae, et universitas Ghanaënsis ubi administrationi studuit. Sodalis factionis patrioticae novae, legata est apud parlamentum Ganaënse a die 7 Ianuarii 2013 pro circulo Anyaa Sowotuom. Statim ministra vicaria a rebus externis facta est, praeside eo tempore Ioanne Atta Mills, ministra principali a rebus externis Hanna Tetteh. Cui die 10 Ianuarii 2017 ipsa succedit, praeside nuper electo Nana Akufo-Addo.

Nexus externi
-------------

* Vita apud parlamentum Ganaënse
* "Ayorkor Botchway is Foreign Affairs Minister-Designate" apud *GhanaWeb*

Ministri rerum externarum Ganaënses

|  |  |
| --- | --- |
|  |  |
| Kwame Nkrumah 1957 • Kojo Botsio 1958 • Ebenezer Ako-Adjei 1959 • Imoru Egala 1960 • Ebenezer Ako-Adjei 1961 • Kwame Nkrumah 1962 • Kojo Botsio 1963 • Alexander Quaison-Sackey 1965 • Iosephus Ankrah 1966 • Ioannes Kofi Harlley 1967 • Patricius Dankwa Anin 1969 • Victor Owusu 1969 • Patricius Dankwa Anin 1969 • Victor Owusu 1969 • Gulielmus Ofori Atta 1971 • Nathan Apea Aferi 1972 • Kwame Baah 1972 • Rogerius Felli 1975 • Gloria Amon Nikoi 1979 • Isaac Chinebuah 1979 • Obed Asamoah 1982 • Kwamena Ahwoi 1997 • Victor Gbeho 1997 • Hackman Owusu-Agyeman 2001 • Nana Akufo-Addo 2003 • Akwasi Osei-Adjei 2007 • Mahometus Mumuni 2009 • Hanna Tetteh 2013 • Shirley Ayorkor Botchway 2017 |
|  |
Wikidata Iacobus Bernoullius
Res apud Vicidata repertae:Iacobus Bernoullius: imagoIacobus Bernoullius: imago
*Nativitas*: 27 Decembris 1654; Basilia  
*Obitus*: 16 Augusti 1705; Basilia  
*Patria*: Helvetia  

**Officium**

*Munus*: mathematicus, physicus, medicus, professor  
*Patronus*: Universitas Basiliensis
**Consociatio**

*Religio*: born again
**Familia**

*Genitores*: Nicholas Bernoulli; Margaretha Schoenauer  
*Coniunx*: Judith Stupanus  
*Familia*: Gens Bernoullia
**Memoria**

*Sepultura*: Basel Minster  

**Iacobus Bernoullius** etiam **Iacobus I. Bernoullius**, quia etiam alius eius nominis exstat, mathematicus ac physicus Helveticus. Hac in pagina dextra natalis dies stylo novo redditur secundum calendarium Gregorianum, quod calendarium Basiliae anno 1584 introductum est. Studuit primo theologiae apud Basiliensem universitatem (Magister Artium 1671), qua ab 1687 ultra 18 annos professor mathematici. Fuit academiae item regiae Parisiensis et Beroliniensis socius. Iuditham Stupanam 20 annorum uxorem duxitque cum duobus liberis. Illo tempore aliis in partibus Europae dies saepenumero adhuc stylo vetere reddebantur, quam ob rem etiam diem natalem secundum calendarium Iulianum invenias, qui dies est 27us Decembris 1654. Vita decessit morbo chronico anno 1705, die 16 Augusti.

Curva spiralis logarithmica: "Eadem mutata resurgo."
Primus verbo integralis usus est. Curvam spiralem logarithmicam examinavit cui sententiam "Eadem mutata resurgo" et nomen "spiralis mirabilis" dicavit.

Opera
-----

* Ars coniectandi
* Positionum de seriebus infinitis

Pinacotheca
-----------

* Titulus artis coniectandiTitulus artis coniectandi
* Titulus positionum de seriebus infinitisTitulus positionum de seriebus infinitis
* Epitaphium: Mortuus est "mente ad extremum integra". Infra spiralis cum verbis "Eadem mutata resurgo". Spiralis autem Archimedica est nec logarithmica.Epitaphium: Mortuus est "mente ad extremum integra". Infra spiralis cum verbis "Eadem mutata resurgo". Spiralis autem Archimedica est nec logarithmica.

Nexus externus
--------------

* Die Streitschriften By Jakob Bernoulli, Jean Bernoulli, Herman Heine Goldstine, P. Radelet-de Grave **(Anglice, Latine)**
* Scripta quae ad Iacobum Bernoulli pertinent
Wikidata Moldova Nouă
Res apud Vicidata repertae:Moldova Nouă: insigneMoldova Nouă: insigne
*Civitas*: Romania  
*Locus*: 44°44′5″N 21°39′59″E  
*Numerus incolarum*: 9 278  
*Zona horaria*: UTC+2, UTC+3  
Situs interretialis  
*Nomen officiale*: Moldova Nouă
**Gestio**

*Praefectus*: Ion Chisăliţă  
*Procuratio superior*: Caraș-Severin  

**Geographia**

*Superficies*: 144 chiliometrum quadratum  
*Territoria finitima*: Bela Crkva  

**Tabula aut despectus**

Moldova Nouă: situsMoldova Nouă: situs
Moldova Nouă collocatio in circulo Caraş-Severin
Danubius flumen apud Moldova Nouă
**Moldova Nouă** (Hungarice *Újmoldova*, Germanice *Neumoldowa*, Serbice *Nova Moldava* vel *Boșniak*, Cechice *Nová Moldava*) est Romaniae oppidum circiter 12.400 incolarum in regione Banatu sita et ad circulum Caraş-Severin pertinens. Ad Moldova Nouă vici Măcești, Moldova Veche atque Moldovița pertinent.

Historia
--------

*Moldova Veche* vicus cum aliis anno 1777 ad Moldova Nouă coniuncta est. Tum multi homines ex Austria venientes huc veniunt, ut in metallis cupri hic inventi operam dederunt. Ad annum 1918 commune ad Imperium Austro-Hungaricum pertinuit, nunc pars Romaniae est.

Incolae
-------

Anno 2011 hic 12.350 homines habitabant, inter eos 9.217 Dacoromani, 117 Hungari, 342 Zingari atque 1.342 Serbi.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Moldova Nouă** spectant. |

* Pagina officialis oppidi Moldova Nouă

Notae
-----

1. ↑  Institutum Nationale Statistica Romaniae anno 2011.
**Lex Crameri** est theorema algebrae linearis, quod systema aequationum linearium per determinantes, a Gabriele Cramero (1704 - 1752) nominata. 

Lex haud in computando est utile ergo rare aequationibus multis solvendis adhibetur. Tamen, algebrae theoriae importat, ut modum systematis solvendi explicate definit.

Formula simplex
---------------

Aequationum systemata in multiplicatione matricum sic representatur:

{\displaystyle Ax=c\,}
ubi matrix quadratus {\displaystyle A} inverti potest, et vector {\displaystyle x} est columnae vector mutabilum: {\displaystyle (x\_{i})}. 

Theorema dicit:

{\displaystyle x\_{i}={\det(A\_{i}) \over \det(A)}}
ubi {\displaystyle A\_{i}} est matrix quae formatur *i*a columna {\displaystyle A} a columnae vectore {\displaystyle c} reposita.

Exempla
-------

Lex Crameri in solvendo matricem 2×2 adhibetur, hac formula applicata:

### 2X2

Datum:

{\displaystyle ax+by=e\,} et
{\displaystyle cx+dy=f\,},
quae in forma matricis:

{\displaystyle {\begin{pmatrix}a&b\\c&d\end{pmatrix}}{\begin{pmatrix}x\\y\end{pmatrix}}={\begin{pmatrix}e\\f\end{pmatrix}}}
x et y possunt inveniri lege Crameri:

{\displaystyle x={\frac {\begin{vmatrix}e&b\\f&d\end{vmatrix}}{\begin{vmatrix}a&b\\c&d\end{vmatrix}}}={ed-bf \over ad-bc}}
et
{\displaystyle y={\frac {\begin{vmatrix}a&e\\c&f\end{vmatrix}}{\begin{vmatrix}a&b\\c&d\end{vmatrix}}}={af-ec \over ad-bc}}
### 3x3

Lex matrici 3×3 est similis:

Datum

{\displaystyle ax+by+cz=j\,},
{\displaystyle dx+ey+fz=k\,}, et
{\displaystyle gx+hy+iz=l\,},
quae in forma matricis:

{\displaystyle {\begin{pmatrix}a&b&c\\d&e&f\\g&h&i\end{pmatrix}}{\begin{pmatrix}x\\y\\z\end{pmatrix}}={\begin{pmatrix}j\\k\\l\end{pmatrix}}}
x, y, et z possunt inveniri:

{\displaystyle x={\frac {\begin{vmatrix}j&b&c\\k&e&f\\l&h&i\end{vmatrix}}{\begin{vmatrix}a&b&c\\d&e&f\\g&h&i\end{vmatrix}}}}, {\displaystyle y={\frac {\begin{vmatrix}a&j&c\\d&k&f\\g&l&i\end{vmatrix}}{\begin{vmatrix}a&b&c\\d&e&f\\g&h&i\end{vmatrix}}}}, et {\displaystyle z={\frac {\begin{vmatrix}a&b&j\\d&e&k\\g&h&l\end{vmatrix}}{\begin{vmatrix}a&b&c\\d&e&f\\g&h&i\end{vmatrix}}}}

Nexus interni
-------------

* Algebra
* Perfectio quadri
|  |  |
| --- | --- |
|  | **Suademus, ut haec pagina ad "Molendinum chartaceum (Arnstadium)" moveatur.**
Sententiam tuam, quaesumus, profer in pagina disputationis.

English languageEnglish language English
It is proposed to move this page to Molendinum chartaceum (Arnstadium). Please give your opinion on the talk page.

DeutschDeutsch Deutsch
Es wurde vorgeschlagen, diese Seite nach Molendinum chartaceum (Arnstadium) zu verschieben. Um Stellungnahme auf der Diskussionsseite wird gebeten.

EsperantoEsperanto Esperanto
Rekomendatas la movo de tiu ĉi paĝo al Molendinum chartaceum (Arnstadium). Vi estas petata komenti prie en la diskutejo.
 |

Papyri molendinum; in fundo videtur Ecclesia BMSV
**Molendinum papyri** (Theodisce: *Papiermühle*) contignationis cratibus lateribusque confertae media in urbe Arnstadii in septentrione Ecclesiae B.M.S.V. est.

Historia
--------

Molendinum papyri ipsum in cameris orientalibus habitaculo propinquis erat. Ibi molendinum frumenti monialium Ordinis Sancti Benedicti fuerat, de quo prima mentio facta est anno 1325. Adconstructae partes haud ante annum 1585 factae sunt. Molarum functio adimpleta est usque annum 1859, quo laboratoriis obruentibus ablatis lanificii fabrica advenit. Anno 1882 in ala quapiam intacta et siccarum lavationum taberna maxima et balnea instructa sunt.

Descriptio
----------

Habitatio institori chartotechnicoque Ioachimo Keyser anno 1633 erecta opus quadratarium quoddam lubricum elegansque est inter vicos duos situm. Eius contignatio vere lucidissima est. Fastigii murus casae pars bellissima est ad Forum inferius spectans. In pedeplanis solidis saxeis sedent tabulata duo elegantiora, quae paulum obliqua nutantia esse videntur. Supra est tectum duorum tabulatorum cum fastigiis et acumine in ea parte quae sub tectum est. Contignationes clarissime distinctae sunt, e quibus tres liberatae frontes - cum alio fastigio ad septentrionem - apparent. Fenestrarum proiecturae omnium tabulatorum sic dictas scalas Thuringienses (genus ornamenti certum) habent. Anno 1730 omnia insuper dealbata sunt. 

Porta generis renati sunt et verisimiliter haud ante finem saeculi XVIII initium habuerunt. Anno 1995 restaurationes plures incohabantur necnon conversiones interiorum in habitacula scriptoriave moderna.

Bibliographia
-------------

Andrea Kirchschlager, Ulrich Lappe, Peter Unger (eld.): *Chronik von Arnstadt. Zeittafel/Chronik. Festschrift zur 1300-Jahrfeier der Stadt Arnstadt* (=Veröffentlichungen des Historischen Vereins für Schwarzburg, Gleichen und Hohenlohe in Thüringen, 3), Verlag Kirchschlager, prima editio, Arnstadt 2003, (ISBN 3-934277-07-1), p. 386.

|  |  |
| --- | --- |
|  | Lege Χαρτικὴ μύλη (Ἄρνσταντ) ("Molendinum papyri (Arnstadium)") apud Vicipaediam lingua Graeca antiqua scriptam |


|  |  |
| --- | --- |
|  | **Vicimedia Communia** plura habent quae ad **Molendinum papyri Arnstadiense** spectant. |
-2 *Latinitas huius rei dubia est. Corrige si potes. Vide {{latinitas}}.*



---

**Animalia** — Chordata

Classis : Reptilia   
Ordo : Saurischia ?   
Subordo : Theropoda ?   
Genus : ***Eoraptor*** †  
Sereno, Forster, Rogers, et Monetta, 1993   
Species : ***Eoraptor lunensis*** †  
Sereno, Forster, Rogers, et Monetta, 1993   
   

Eoraptoris mensurae cum homine conlatae
***Eoraptor*** (*-oris*) ***lunensis*** (*-is, m.*) est dinosaurus pristinus qui Triassico superiore (abhinc annorum 225 miliones) in Argentina habitabat. 

Hanc speciem, quae longa erat metrum unum dimidiumque cum pondere decem chiliogrammatum, palaeontologi putant omnium dinosaurorum avum esse, aliquarum ossium compagum plus minus completarum gratia.

Nomen significat 'albae' (e Graeco *εως*) 'fur' (velox cursor erat) Vallis Lunae (locus ubi inventus est).

Eius deambulatio erat bipes et digitigrada, crura ante curtiora quam post erant et quinque digitos habebant, quorum tribus erant ungues magnae ad praedas captandas, et duae ita nimis curtae erant ne quid agerent.

Animalia parva (exempli gratia squamata, insecta, mammalia) edebat, sed dentes et carnivororum et herbivororum habebat, ergo verisimile est eum fuisse omnivorum.

De classificatione
------------------

Etiamsi pristinus erat, potest saurischio (ob lacertae pelvem) theropoda (ob carnivori structuram) classificari. Quondam propter herbivori pristini dentes ac quinque digitos putabatur avus sauropodum quoque, sed hodie, post sauropodomorphorum antiquiorum inventionem in Madagascaria, dubia est haec hypothesis.

Bibliographia
-------------

* Sereno, Paul C. Ricardo N. Martínez, et Oscar A. Alcober. 2013. Osteology of Eoraptor lunensis (Dinosauria, Sauropodomorpha). Basal sauropodomorphs and the vertebrate fossil record of the Ischigualasto Formation (Late Triassic: Carnian-Norian) of Argentina. *Journal of Vertebrate Paleontology* Memoir 12: 83-179. doi:10.1080/02724634.2013.820113.
Wikidata Neblanum
Res apud Vicidata repertae:
*Civitas*: Italia  
*Locus*: 44°54′18″N 9°19′42″E  
*Numerus incolarum*: 2 120  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Vallis Tidonis Superior  

**Geographia**

*Superficies*: 43.92 chiliometrum quadratum  
*Territoria finitima*: Caminata, Canevinum, Pecoraria, Pianellae Vallis Tidonis, Ruinum, Vulparia, Savatarellum, Burgus Novus Vallis Tidonis, Golferentium, Fanum Sanctae Mariae Versae, Zilianum  

**Tabula aut despectus**

Neblanum: situsNeblanum: situs
Neblanum
**Neblanum** (-i, *n.*) (etiam *Curtis de Neblano*) (Italiane: *Nibbiano*) est oppidum Italiae, et fractio caput municipii Vallis Tidonis Superioris. Incolae *Neblanenses* appellantur.

Historia
--------

Neblanum fuit municipium Italiae, in Regione Aemilia-Romania ac in Provincia Placentina situm.
Die 1 Ianuarii 2018 municipium Neblani se coniunxit cum municipiis Caminatae et Pecorariae ut constituiret municipium novum Vallis Tidonis Superior.

Nexus interni
-------------

* Aemilia-Romania (*regio*),
* Aemilia (*terra*)
* Provincia Placentina,
* Placentia (*urbs*),
* Vallis Tidonis Superior (*municipium*).

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Neblanum** spectant. |

* Situs publicus **(Italiane)**

Pinacotheca
-----------

* Collocatio finium Ex-municipii in Provincia Placentina.Collocatio finium Ex-municipii in Provincia Placentina.
Longa a 650 anni luce mensi, nebula Helix est una proximarum Terrae.
In astronomia, **nebula planetaria** est res astronomica quae, cum ima resolutione observatur,est similis disco specie nebulosa. Propter hunc aspectum, similem planetis, adiectivus "planetarius" ei additur, et ab illo tempore ut nomen historicum servatur. 

Ab observationibus accuratioribus (singillatim spectroscopicis), scitur nunc nebulas planetarias cum planetis non convenire. Cum parva stella (minus quam octo massae solis) senescit et consumit hydrogenium atque helium, cor ipsum ruit ut formetur pumilio alba, dum strata externa radiis prementibus expelluntur. Qui gasi nebulam materiae formant quae expanditur circum stellam velocitate expandi a 20 ad 30 kilometra per secundam. Quae nebula accipit ionta a photonibus ultrapurpureis? emissis stella quae calet maxime (a 50 000 ad 100 000 K).

Energia adquisita sic gaso remittitur sub forma lucis minoris energiae, in visibilibus rebus. Haec sunt res quae rapide variant: notae sunt 1500 in Via Lactea, nostra galaxia. Earum gratia, noster universus ditescit, in transformando hydrogenio orto in elementa graviora et in expellendis novis elementis ad medium inter stellas. Nebulae planetariae coloratissimae sunt et imagines sunt dignae qui spectentur. Exemplum clarum earum rerum est nebula Anuli sita in constellatione Fidium, inde alterum cognomen: nebula Fidium.

Historia
--------

Nebula Halteris.
Nebulae planetariae plerumque sunt res parvo splendore, invisibiles oculo humano. Prima nebula planetaria reperta fuit nebula Halteris in constellatione Parvae Vulpis, observata a Carolo Messier in anno 1764 et inscripta M27 in eius indice rerum diffusarum. 
Natura nebularum planetariarum ignota mansit usque ad primas observationes spectroscopicas, in medio XIX° saeculo. Gulliemus Huggins unus ex primis astronomis fuit qui spectro rerum astronomicarum studeret diffrigens lumen prismo adiuvante. Stellae quas observavit ostenderunt spectrum continuum in quo lineae obscurae apparuerunt (radii absorbentes).
Ceterum, cum nebulae Oculi Felis studuit, occucurrit spectro diversissimo. Pauci radii emittebantur in continuo fere nullo. Lucidissimus radius inveniebatur in undae longitudine 500,7 nanometrorum, quod nullum elemntum notum in terra emittebat. Emmissionem novo elemento attribuit, quod appellavit *nebulium*, ut helium quod repertum erat semel in spectro solari. 
Tamen, helio reperto in Terra paucis annis post inventionem ab astronomis, ambages *nebulii* diu restiterunt physicis qui non invenire poterant in Terra. In incipienti saeculo XX, solum Henricus Norris Russel proposuit radios lucidos observatos in nebulis planetariis signum novi elementi non esse, sed elemento communissimo emitti, nempe oxygenio, sito in conditionibus extremis imae densitatis.

Notae
-----

1. ↑  "Nebula \*planetaria":Vocabula astronomica (pars 1) ex Orbe Picto pentaglotto excerpta et Latine reddita a Nicolao Gross, apud *Ephemeridem*

Nexus externi
-------------


|  |  |
| --- | --- |
|  | **Vicimedia Communia** plura habent quae ad **nebulas planetarias** spectant. |